แฟนผมมีประจำเดือนล่าสุด 30มิย. ตามปกติน่าจะมา 30 กค.แต่ประจำเดือนไม่มา ก่อนหน้านี้เราไม่ได้มีอะไรกันนะครับ แล้วเรามีอะไรกันวันที่ 2 สค. หลั่งในแล้วกินยาคุมฉุกเฉิน แต่ตอนนี้ประจำเดือนแฟนผมยังไม่มา พอซื้อที่ตรวจการตั้งครรภ์ขึ้น 1 ขีดครับ ตอนนี้ประจำเดือนแฟนผมขาดเกือบ 2 เดือนแล้วครับ ผมอยากทราบแบบนี้จะท้องไหม เป็นผลของยาคุม หรือว่าแฟนผมตรวจระยะเวลาเร็วไป
สวัสดีค่ะ หากมีเพศสัมพันธ์ครั้งสุดท้ายวันที่ 2 ส.ค. แล้วได้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ คือตรวจหลังจากวันที่ 16 ส.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา อาจเกิดจาก- ผลของยาคุมฉุกเฉิน ที่ทำให้ประจำเดือนมาช้าได้- การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำควรรอประจำเดือนไปอีกซักระยะก่อน หากประจำเดือนยังคงไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น